AQSh prezidentligiga respublikachilardan nomzod bo‘lmish milliarder Donald Tramp demokrat raqibasi Hillari Klintonni o‘zini himoya qilish uchun qurol kerak emasligini isbotlash uchun avvalo tan soqchilarini qurolsiz qoldirishga chaqirdi. Bu haqda u Twitter’dagi mikroblogi orqali bayonot tarqatdi. “Hillarining aytishicha, qurol sizni himoya qilmaydi. Agar u bunga ishonsa, tan soqchilarini tezda qurolsizlantirish haqida buyruq chiqarsin”, - deyiladi xabarnomada.Ilgariroq Klinton xonim qurol-yarog‘ sotilishini jiddiy tarzda cheklashga chaqirgan edi.